smcproject/ml-wiki-sentences huggingface dataset:
വ്യഞ്ജനങ്ങൾ Chiwere Consonant Inventory Labial Interdental Dental Palatal Velar Glottal Plosive Voiceless p t tʃ k ʔ Aspirated pʰ tʰ tʃʰ kʰ Ejective pʼ tʼ tʃʼ kʼ Voiced b d dʒ ɡ Fricative Voiceless θ s ~ ʃ x h Voiced ð Ejective θʼ sʼ xʼ Nasal m n ɲ ŋ Approximant w ɾ j വ്യാകരണം ക്ലാസുകൾ
The Otoe-Missouria Tribe of Oklahoma's Otoe Language Program teaches weekly classes in Oklahoma City, Oklahoma and Red Rock, Oklahoma.
ഇതും കാണൂ Truman Washington Dailey - the last fully fluent native speaker കുറിപ്പുകൾ അവലംബം GoodTracks, Jimm G. (2010).
Iowa, Otoe-Missouria Language Dictionary: English / Báxoje-Jiwére-Ñútˀačhi ~ Maʔúŋke .
(Revised Edition).
Center for the Study of the Languages of the Plains and Southwest.
GoodTracks, Jimm G. (2007).
GoodTracks, Jimm G. (2002).
Ioway-Otoe Verb Composition: Elements of the Verb and Conjugations.
Ioway Cultural Institute.
Whitman, William.
"Descriptive Grammar of Ioway-Oto."
International Journal of American Linguistics , 13 (4): 233-248.
Wistrand-Robinson, Lila, et al. (1977).
Jiwele-Baxoje Wan’shige Ukenye Ich’e Otoe-Iowa Indian Language – Book I .
Jiwele Baxoje Language Project.
ടെട്രപോണെറ റൂഫോണിഗ്ര ഇംഗ്ലീഷ് വിലാസം https://ml.wikipedia.org/wiki/Tetraponera_rufonigra
സ്യൂഡോമൈർമെസിനെ എന്ന ഉപകുടുംബത്തിൽ പെടുന്ന ഒരു ഇനം ഉറുമ്പാണ് ടെട്രപോണെറ റൂഫോണിഗ്ര .
ഏഷ്യയിലും ആഫ്രിക്കയിലും ഇത് കാണപ്പെടുന്നു.
സാധാരണയായി ബൈ-കളേർഡ് അർബോറിയൽ ആന്റ് എന്ന് വിളിക്കപ്പെടുന്ന ഇവ മരങ്ങളിലാണ് ചെറിയ കൂടുകൾ നിർമ്മിച്ച് വസിക്കുന്നത്.
ഈ കൂടുകൾ സാധാരണയായി മരങ്ങളുടെ ഉണങ്ങിയ ഭാഗങ്ങളിൽ കുഴിച്ചെടുത്ത ദ്വാരങ്ങളാണ്.
സജീവ വേട്ടക്കാരായ ഈ ഉറമ്പുകൾ, ചെറിയ പ്രാണികളെ വേട്ടയാടുന്നു.
ഇവയുടെ കുത്തേറ്റാൽ, മനുഷ്യരിൽ അലർജി ഉണ്ടാകാം.
ഉപജാതികൾ ടെട്രപോണെറ റൂഫോണിഗ്ര സിലോനെൻസിസ് (Forel, 1909) ടെട്രപോണെറ റൂഫോണിഗ്ര റൂഫോണിഗ്ര (Jerdon, 1851) ടെട്രപോണെറ റൂഫോണിഗ്ര ടെസ്റ്റാസിയോണിഗ്ര (Forel, 1903) ടെട്രപോണെറ റൂഫോണിഗ്ര യീൻസിസ് (Forel, 1902) ചിത്രശാല ടെട്രപോണെറ റൂഫോണിഗ്ര ഇരയോടൊപ്പം ടെട്രപോണെറ റൂഫോണിഗ്രയുടെ കൂട് മരത്തിൽ ടെട്രപോണെറ റൂഫോണിഗ്രയുടെ  കൂട് ടെട്രപോണെറ റൂഫോണിഗ്ര, വണ്ടിനെ ഭക്ഷണമാക്കുന്നു.
ബാഹ്യ കണ്ണികൾ Tetraponera rufonigra എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) antwiki.org ൽ Animaldiversity.org Itis.org
ടെട്രാമെലേസീ ഇംഗ്ലീഷ് വിലാസം https://ml.wikipedia.org/wiki/Tetramelaceae
രണ്ട് ജനുസുകളിലായി രണ്ട് സ്പീഷിസുകൾ മാത്രമുള്ള ഒരു സപുഷ്പി സസ്യകുടുംബമാണ് ടെട്രാമെലേസീ (Tetramelaceae) .
ജനുസുകൾ ഒക്ടോമിലെസ് ടെട്രാമിലെസ് അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Tetramelaceae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Tetramelaceae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടെട്രാസൈക്ളിൻ ഇംഗ്ലീഷ് വിലാസം https://ml.wikipedia.org/wiki/Tetracycline
വിവിധയിനം ബാക്ടീരിയങ്ങൾ, ബാക്ടീരിയേതര രോഗാണുക്കൾ എന്നിവയ്ക്കെതിരെ പ്രവർത്തനക്ഷമതയുള്ള ഒരു ബ്രോഡ് സ്പക്ട്രം ആന്റിബയോട്ടിക് .
ടെട്രാസൈക്ളിനുകൾ എന്ന് പൊതുവേ അറിയപ്പെടുന്ന ആന്റിബയോട്ടിക്കുകളിൽ, ഘടനാപരമായും രാസികമായും സമാനത പുലർത്തുന്ന ആറ് അംഗങ്ങളാണുള്ളത്.
അതിലെ ഒരു അംഗമാണ് ടെട്രാസൈക്ളിൻ.
ക്ളോറോടെട്രാസൈക്ളിൻ അഥവാ ഓറിയോമൈസിൻ (Aureomycin), ഓക്സിടെട്രാ സൈക്ലീൻ അഥവാ ടെറാമൈസിൻ (Terramycin) എന്നിവയാണ് മറ്റു പ്രധാന അംഗങ്ങൾ.
ചില വൈറസുകൾക്കും പൂപ്പലുകൾക്കുമെതിരേ പ്രവർത്തനക്ഷമമല്ലെങ്കിലും വളരെ കുറച്ച് വിഷാംശം മാത്രമുള്ള പ്രതിബാക്ടീരിയം എന്ന നിലയ്ക്ക് ടെട്രാസൈക്ലിൻ വ്യാപകമായി ഉപയോഗിച്ചുവരുന്നു.
റിക്കറ്റ്സിയ , അമീബാ, മൈക്കോപ്ലാസ്മ എന്നീ ബാക്ടീരിയേതര സൂക്ഷ്മാണുക്കളെയും ട്രക്കോമ , ഗുഹ്യരോഗങ്ങളായ ഗൊണേറിയ , സിഫിലിസ് , പ്രാവുകളെ ബാധിക്കുന്ന സിറ്റാകോസിസ് (Psitacosiss) എന്നീ രോഗങ്ങൾക്കു കാരണമായ സൂക്ഷ്മാണുക്കളേയും നശിപ്പിക്കാൻ ടെട്രാസൈക്ളിൻ ഉപയോഗിക്കുന്നു.
ഗുളിക രൂപത്തിലാണ് ടെട്രാസൈക്ലിൻ സാധാരണയായി നൽകിവരാറുള്ളത്.
ജഠരാന്ത്രപഥത്തിൽ നിന്നാണ് ടെട്രാസൈക്ലിൻ ആഗിരണം ചെയ്യപ്പെടുന്നത്.
പാലിന്റെയും അന്റാസിഡുകളുടെയും ഉപയോഗം ടെട്രാസൈക്ലിൻ ആഗിരണത്തെ പ്രതികൂലമായി ബാധിക്കുന്നു.
ടെട്രാസൈക്ലിൻ ഞരമ്പുകളിലേക്കും പേശികളിലേക്കും നേരിട്ടും കുത്തിവയ്ക്കാറുണ്ട്.
ഇത്തരം കുത്തിവയ്പുകൾ വളരെ വേദനാജനകമാണ്.
രക്തത്തിൽ നിന്ന് ടെട്രാസൈക്ലിൻ പൂർണമായി കരളിലേക്ക് വലിച്ചെടുത്ത് സാന്ദ്രീകരിച്ച് പിത്തരസത്തിലൂടെ കുടലിൽ എത്തുന്നു.
അവിടെനിന്ന് രക്തത്തിലേക്ക് വീണ്ടും ആഗിരണം ചെയ്യപ്പെടുകയും, 20-25 ശ.
മൂത്രത്തിലൂടെ വിസർജിക്കപ്പെടുകയും ചെയ്യുന്നു.
ടെട്രാസൈക്ലിൻ അലർജി മൂലം തൊലി ചൊറിഞ്ഞു പൊട്ടുക, നാക്കിൽ കറുത്തതോ തവിട്ടു നിറത്തിലുള്ളതോ ആയ പാടയുണ്ടാവുക, ഗുദ ഭാഗത്ത് ചൊറിച്ചിൽ (pruritus ani), യോനിനാളത്തിലെ ശ്ലേഷ്മാവരണത്തിന് വീക്കം (vaginites), പനി, വയറുവേദന, ഓക്കാനം, ഛർദ്ദി, വയറിളക്കം, കരളിന് ക്ഷതം എന്നിവയുണ്ടാകാം.
ഗർഭിണികളായ രോഗികൾ ടെട്രാസൈക്ലിൻ ഉപയോഗിച്ചാൽ മരണംവരെ സംഭവിച്ചേക്കാം.
വൃക്കകൾക്ക് തകരാറുള്ള രോഗികൾക്ക് ടെട്രാസൈക്ലിൻ നൽകുന്നത് ആപൽക്കരമാണ്.
ടെട്രാസൈക്ലിൻ ചികിത്സ സ്വീകരിച്ച ഗർഭിണികൾക്കുണ്ടാവുന്ന കുട്ടികളുടെ പല്ലിന് നിറവ്യത്യാസമുണ്ടാകാനിടയുണ്ട്.
നോ: ആന്റി ബയോട്ടിക്കുകൾ അവലംബം പുറം കണ്ണികൾ Tetracycline bound to proteins in the PDB കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെട്രാസൈക്ളിൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടെട്ര മത്സ്യകുടുംബം ഇംഗ്ലീഷ് വിലാസം https://ml.wikipedia.org/wiki/Tetra
ചരാസിഡേ മത്സ്യകുടുംബത്തിൽ ഉൾപ്പെടുന്ന ശുദ്ധജലമത്സ്യവിഭാഗമാണ് ടെട്ര മത്സ്യകുടുംബം .
ആമസോൺ നദീതടം, ഗയാന , പെറു , പരാഗ്വേ , ഉറുഗ്വേ എന്നിവിടങ്ങളിലാണ് ടെട്രാ മത്സ്യങ്ങളെ കൂടുതലായി കണ്ടുവരുന്നത്.
നേരിയ അമ്ലരസമുള്ള ജലത്തിൽ കൂട്ടം കൂട്ടമായി ജീവിക്കാൻ ഇഷ്ടമുള്ള ഇവയിൽ ഗ്ലാസ് ടെട്രാ ഒഴികെ ബാക്കിയുള്ളവയെല്ലാം ചെറിയ മത്സ്യങ്ങളാണ്.
അവലംബം ↑ As of 2003 the Integrated Taxonomic Information System lists 164 genera of Characidae.
ടെട്രഗോണിയ ടെട്രഗോണിയോയിഡ്സ് ഇംഗ്ലീഷ് വിലാസം https://ml.wikipedia.org/wiki/Tetragonia_tetragonioides
അത്തി-ജമന്തി കുടുംബത്തിലെ ( ഐസോയേസീ ) പൂച്ചെടിയാണ് ടെട്രഗോണിയ ടെട്രഗോണിയോയിഡ്സ്.
പൊതുവേ ന്യൂസിലാൻഡ് ചീര എന്നും മറ്റ് പ്രാദേശിക നാമങ്ങളിലും അറിയപ്പെടുന്നു.
ഇലക്കറികളായിട്ടാണ് ഇവ കൃഷിചെയ്യുന്നത്.
കിഴക്കൻ ഏഷ്യ , ആസ്ത്രേലിയ , ന്യൂസീലൻഡ് എന്നിവിടങ്ങളിലാണ് ഇവ വ്യാപകമായി കാണപ്പെടുന്നത്.
ആഫ്രിക്ക , യൂറോപ്പ് , വടക്കേ അമേരിക്ക , തെക്കേ അമേരിക്ക എന്നിവിടങ്ങളിൽ ഇതൊരു ജൈവാധിനിവേശസസ്യമായി കരുതുന്നു.
ഇതിന്റെ സ്വാഭാവിക ആവാസ വ്യവസ്ഥ മണൽ തീരങ്ങളും കീഴ്ക്കാംതൂക്കായ പ്രദേശങ്ങളും ആണ്.
ഹാലോഫൈറ്റായ ഇവ ഉപ്പുരസമുള്ള മണ്ണിൽ നന്നായി വളരുന്നു.
New Zealand spinach, cooked, boiled, drained, without salt 100 g (3.5 oz)-ൽ അടങ്ങിയ പോഷകമൂല്യം ഊർജ്ജം 10 kcal 50 kJ അന്നജം 2.13 g - പഞ്ചസാരകൾ 0.25 g - ഭക്ഷ്യനാരുകൾ 1.4 g Fat 0.17 g പ്രോട്ടീൻ 1.3 g തയാമിൻ (ജീവകം B1) 0.03 mg 2% റൈബോഫ്ലാവിൻ (ജീവകം B2) 0.107 mg 7% നയാസിൻ (ജീവകം B3) 0.39 mg 3% പാന്റോത്തെനിക്ക് അമ്ലം (B5) 0.256 mg 5% ജീവകം B6 0.237 mg 18% ജീവകം സി 16 mg 27% ജീവകം ഇ 1.23 mg 8% ജീവകം കെ 292 μ g 278% കാൽസ്യം 48 mg 5% ഇരുമ്പ് 0.66 mg 5% മഗ്നീഷ്യം 32 mg 9% ഫോസ്ഫറസ് 22 mg 3% പൊട്ടാസിയം 102 mg 2% സോഡിയം 107 mg 7% സിങ്ക് 0.31 mg 3% Link to USDA Database entry Percentages are relative to US recommendations for adults.
Source: USDA Nutrient database അവലംബം ബാഹ്യ ലിങ്കുകൾ ടെട്രഗോണിയ ടെട്രഗോണിയോയിഡ്സ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ടെട്ര (കുരങ്ങൻ) ഇംഗ്ലീഷ് വിലാസം https://ml.wikipedia.org/wiki/Tetra_(monkey)
ക്ലോണിംഗ് എന്ന സാങ്കേതിക വിദ്യയിലൂടെ ജനനം കൊണ്ട ആദ്യത്തെ കുരങ്ങുവർഗ്ഗം ജീവിയാണ് ടെട്ര .
അമേരിക്കയിലെ ബാവർടൺ ആസ്ഥാനമായുള്ള ഓറിഗോൺ പ്രൈമേറ്റ് റിസർച്ച് സെന്ററിലെ ഗവേഷണഫലമായാണ് ഇത് രൂപപ്പെട്ടത്.
ഇവ റീസസ് വർഗ്ഗത്തിൽപ്പെട്ടവയാണ്.
പ്രൊഫസർ ജെറാൾഡ് ഷാറ്റൺ ആണ് ഗവേഷകസംഘത്തലവൻ.
എംബ്രിയോ സ്‌പ്ലിറ്റിംഗ് എന്ന ക്ലോണിംഗ് സങ്കേതമാണ് ടെട്രയുടെ രൂപപ്പെടലിന് സഹായിച്ചത്.
368 ഭ്രൂണങ്ങളിൽ നടത്തിയ പരീക്ഷണങ്ങളിൽ നിന്ന്  107 എണ്ണത്തെ വളർത്തുമാതാക്കളിൽ നിക്ഷേപിച്ചെങ്കിലും ടെട്ര മാത്രമാണ് വിജയിയായി അവശേഷിച്ചത്.
മനുഷ്യരോട് പരിണാമപരമായി ഏറ്റവും അടുപ്പമുള്ള വർഗ്ഗക്കാരാണ് കുരങ്ങുകൾ.
മനുഷ്യനുൾപ്പെടുന്ന പ്രൈമേറ്റ് വിഭാഗത്തിലാണ് ഇവയും ഉൾപ്പെടുന്നത്.
അക്കാരണത്താൻ മനുഷ്യനിലെ രോഗനിർണ്ണയ- ചികിത്സാ രംഗങ്ങളിൽ നിർണ്ണായകമായ മാറ്റങ്ങൾ വരുത്താൻ ടെട്രയുടെ രൂപപ്പെടലിനാകും.
ടെട്രാപോഡ് ഇംഗ്ലീഷ് വിലാസം https://ml.wikipedia.org/wiki/Tetrapod
കൈകാലുകളുടെ രൂപത്തിൽ രണ്ടു ജോടി അവയവങ്ങൾ ഉള്ള കശേരുകികളുടെ വർഗത്തെ ടെട്രാപോഡുകൾ എന്നു പറയുന്നു.
ഉഭയജീവികൾ (Amphibians), ഉരഗങ്ങൾ (Reptiles), പക്ഷികൾ (Aves), സസ്തനികൾ (Mammals) എന്നിവ ടെട്രാപോഡ് സൂപ്പർ ക്ലാസ്സിൽ ഉൾപ്പെടുന്നു.
ആദ്യകാല ടെട്രാപോഡുകൾ ക്രോസ്സോപ്ടെറിജിയൈ (Crossopterygii) എന്ന മത്സ്യവർഗത്തിൽനിന്നും പരിണമിച്ചവയാണെന്നു കരുതപ്പെടുന്നു.
ആദിമ ടെട്രാപോഡുകൾ ഇന്നത്തെ നാൽക്കാലികളിൽനിന്നും വളരെ വ്യത്യസ്തമായിരുന്നു.
ഫോസിൽ രേഖകൾ പ്രകാരം ക്രോസ്സോപ്ടെറിജിയൈ മത്സ്യങ്ങൾ 400 ദശലക്ഷം വർഷം മുമ്പ്, ഡിവോണിയൻ (Devonian) കാലഘട്ടത്തിൽ ജീവിച്ചിരുന്നതായി സംശയാതീതമായി തെളിയിക്കപ്പെട്ടിട്ടുണ്ട്.
ഈ മത്സ്യങ്ങളുടെ ചിറകുകൾ മറ്റു മത്സ്യങ്ങളുടേതിൽനിന്നും ഭിന്നമായിരുന്നു.
നട്ടെല്ലുമായി, മുൻ-പിൻ ചിറകുകളിലെ അസ്ഥികളെ ബന്ധപ്പെടുത്തുന്ന അംസ മേഖല (pectoral girdle), ശ്രോണീ മേഖല (pelvic girdle) എന്നിവ ഇവയുടെ അസ്ഥികൂടത്തിൽ കാണാനാവും.
ഇത് ടെട്രാപോഡയിൽ കാണുന്നതിനോട് സമാനമാണ്.
അതിനാലാണ് ടെട്രാപോഡ ക്രോസ്സോപ്ടെറിജിയൈ മത്സ്യ പിൻഗാമികളിൽനിന്നും പരിണമിച്ചുണ്ടായതാണെന്ന ശാസ്ത്രമതം ശക്തിയാർജിച്ചത്.
കരയിൽ സഞ്ചരിക്കത്തക്ക വിധമാണ് ടെട്രാപോഡുകൾക്ക് കൈകാലുകൾ രൂപപ്പെട്ടുവന്നിട്ടുള്ളത്.
കൈകാലുകളോടൊന്നിച്ച് അനുബന്ധ അസ്ഥികളും പരിണമിച്ചുണ്ടായി.
മുൻകാലിലെ അസ്ഥികളും അവയെ നട്ടെല്ലുമായി ബന്ധിപ്പിക്കുന്ന അംസ മേഖലയും പിൻകാലിലെ അസ്ഥികളും അവയെ നട്ടെല്ലുമായി ബന്ധിപ്പിക്കുന്ന ശ്രോണീമേഖലയും ഉൾക്കൊള്ളുന്നതാണ് ഈ അനുബന്ധ അസ്ഥിവ്യൂഹം.
കൈ (മുൻകാൽ), ഭുജാസ്ഥി (upper arm), അൾന (ulna), റേഡിയസ് (radius) എന്നിവ കണങ്കൈയിലും, കൈപ്പത്തി , വിരലുകൾ എന്നിവയിലെ അസ്ഥികൾ കൈപ്പടത്തിലും കൃത്യതയോടെ വിന്യസിച്ചിരിക്കുന്നു.
പൊതുവേ വിരലുകൾ അഞ്ചെണ്ണമായിരിക്കും.
കാലിൽ, തുടയെല്ല് (thigh bone), അന്തർജംഘിക (tibia), ബഹിർജംഘിക (fibula), കണങ്കാൽ, പാദം, വിരലുകൾ എന്നിവയിലെ അസ്ഥികളും ഉണ്ട്.
എല്ലാ ടെട്രാപോഡകൾക്കും പൊതുവേ കൈകാലുകളിലെ എല്ലുകളിൽ സമാനരൂപത്തിലുള്ള വിന്യാസം തന്നെയാണുള്ളത്.
ഇതിൽനിന്നുള്ള മാറ്റങ്ങൾ ജീവിതരീതിയും സാഹചര്യങ്ങളും അനുസരിച്ചുള്ള അനുകൂലനങ്ങൾ മാത്രമാണ്.
ടെട്രാപോഡകളിൽ ആദ്യമുണ്ടായത് ഉഭയജീവികൾ (Amphibia) ആണ്.
കശേരുകികളുടെ ഉത്പത്തിക്കുശേഷം കരയിൽ ജീവിക്കുന്നതിനു പ്രാപ്തി നേടിയ ആദ്യ ജീവി വർഗമാണിത്.
ഭൂമിയിൽ കരയുടെ ആവിർഭാവത്തോടൊപ്പംതന്നെ കരജീവികളുടെ പരിണാമവും നടന്നതായി കരുതപ്പെടുന്നു.
ജീവിതചക്രം പൂർത്തിയാക്കാൻ ഉഭയജീവികൾക്ക് ജലസാന്നിധ്യം അനിവാര്യമാണ്.
ആംഫീബിയയിലെ യുറോഡില (Urodela) വിഭാഗത്തിൽപ്പെടുന്ന ജീവികൾ ജീവിതത്തിന്റെ എല്ലാ ഘട്ടങ്ങളിലും വെള്ളത്തിൽ കഴിയുന്നവയാണ്.
മിക്ക തവളകളും ജീവിതത്തിന്റെ ആദ്യഘട്ടം വെള്ളത്തിലാണ് പൂർത്തിയാക്കുന്നത്.
പിന്നീട് ഇവയ്ക്ക് കരയിലും ജീവിക്കാനുള്ള പ്രാപ്തിവരുന്നു.
വെള്ളത്തിൽ നീന്താനും കരയിൽ ചാടി നടക്കാനും സാധിക്കത്തക്കവിധത്തിലാണ് ഇവയുടെ കൈകാലുകൾ രൂപപ്പെട്ടിട്ടുള്ളത്.
കൈകാലുകളില്ലാത്തതും പാമ്പിനെപ്പോലെ തോന്നിപ്പിക്കുന്നതുമായ എപോഡ (Apoda) എന്ന ഗോത്രത്തിൽ ഉൾപ്പെടുത്തിയിരിക്കുന്ന സിസിലിയൻസ് എന്ന ഉഭയജീവി വർഗം നനവുള്ള മണ്ണിനടിയിൽ കഴിയുന്നു.
ഉരഗങ്ങളിൽ പാമ്പുകൾക്ക് കൈകാലുകളില്ല.
പക്ഷേ ഇത് ഒരു ദ്വിതീയ അനുകൂലനം (secondary adaptation) മാത്രമാണ്.
നീളമുള്ള ശരീരവും വലിച്ചുകൊണ്ട് മണ്ണിൽ ഇഴഞ്ഞുനീങ്ങാനുള്ള അനുകൂലനമായി ഇവയുടെ കൈകാലുകൾ ക്രമേണ അപ്രത്യക്ഷമായതാണ്.
പെരുമ്പാമ്പിന്റെ അസ്ഥികൂടത്തിൽ ശ്രോണീമേഖലയുടേയും പിൻകാലിന്റെ അസ്ഥികളുടേയും ശേഷിപ്പുകൾ കാണാം.
കൈകാലുകൾ ഉണ്ടായിരുന്ന മുൻഗാമികളിൽനിന്നും പരിണമിച്ചാണ് പാമ്പുകളുണ്ടായതെന്ന് ഇത് സൂചന നൽകുന്നു.
പക്ഷികളുടെ മുൻകാലുകൾ ചിറകുകളായി രൂപാന്തരപ്പെട്ടിരിക്കുന്നു.
കൈപ്പത്തിയിലേയും വിരലുകളിലേയും അസ്ഥികൾക്ക് ചെറിയ രൂപാന്തരം സംഭവിച്ചിട്ടുണ്ട്.
ഈ ഭാഗത്താണ് ചിറകിലെ പറക്കാൻ സഹായിക്കുന്ന തൂവലുകൾ ഉറപ്പിച്ചിരിക്കുന്നത്.
തിമിംഗിലം , ഡോൾഫിൻ , കടൽപ്പശു തുടങ്ങിയ സീറ്റേസി (Setaeceae) വിഭാഗത്തിൽപ്പെടുന്ന ജലസസ്തനികളുടെ കൈകാലുകൾ പ്രത്യക്ഷത്തിൽ തുഴകളായി രൂപാന്തരപ്പെട്ടിരിക്കുന്നു.
മത്സ്യത്തിന്റെ ചിറകുകളോട് സാദൃശ്യം തോന്നാമെങ്കിലും, ആന്തരികഘടനയും അസ്ഥികളുടെ വിന്യാസവും നാൽക്കാലികളായ മറ്റു സസ്തനികളുടെ കൈകാലുകളിൽനിന്നും ഇവയിൽ ഒട്ടും ഭിന്നമല്ല.
കരയിൽ ജീവിച്ചിരുന്ന സസ്തനികളുടെ പിൻതലമുറക്കാരാണ് ഈ ജലസസ്തനികൾ എന്നാണ് ശാസ്‌ത്രജ്ഞന്മാർ അഭിപ്രായപ്പെടുന്നത്.
പുറംകണ്ണികൾ What's a "Tetrapod"?
Archived 2008-02-13 at the Wayback Machine .
Tetrapoda (tetrapods) Introduction to the Tetrapoda The Definition of the Taxon Tetrapoda Tetrapoda (Superclass) കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെട്രാപോഡ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടെട്രാഫോബിയ ഇംഗ്ലീഷ് വിലാസം https://ml.wikipedia.org/wiki/Tetraphobia ഷാങ്ഹായിലെ ഒരു റെസിഡൻഷ്യൽ അപ്പാർട്ട്മെന്റിലെ ലിഫ്റ്റിൽ നിലകൾ അടയാളപ്പെടുത്തിയിരിക്കുന്നു.
4, 13, 14 എന്നീ നിലകൾ ഇല്ല എന്നത് ശ്രദ്ധേയമാണ്‌.
4 എന്ന സംഖ്യയോടുള്ള അറപ്പിനോ പേടിയ്ക്കോ ആണ്‌ ടെട്രാഫോബിയ എന്നു പറയുന്നത്.
ചൈന , ജപ്പാൻ , ദക്ഷിണകൊറിയ , തായ്‌വാൻ മുതലായ പൂർവ്വേഷ്യൻ രാജ്യങ്ങളിൽ പൊതുവേ നിലനിൽക്കുന്ന ഒരു അന്ധവിശ്വാസമാണ്‌ ഇത്.
ചൈനീസ് സംസാരഭാഷയുടെ പല വകഭേദങ്ങളിലും നാല്‌ എന്ന വാക്കിന്റെ ( 四 , പിൻയിൻ : sì, ജ്യൂത്പിങ് : ഷ് 3 ) ഉച്ചാരണമായ ഷ്ഷ് (കടുപ്പത്തിൽ ഷ് എന്ന് ഉച്ചാരണം) എന്നതിന്‌ മരണം എന്ന വാക്കിന്റെ ( 死 , പിൻയിൻ : sǐ, ജ്യൂത്പിങ് : ഷ് 2 ) ഉച്ചാരണമായ ഷ്‌് ( ഷ് ഉയരത്തിൽ ് താഴ്ന്ന് ) എന്നതുമായി ഏറെ സാമ്യമുണ്ട്.
അതുപോലെതന്നെ ജാപ്പനീസിൽ നാല്‌ എന്ന പദത്തിനു തുല്യമായ 四 (ഹിരഗാന し) എന്ന ചിഹ്നത്തിന്റെ ഉച്ചാരണമായ ഷി എന്നതും, സിനോ-കൊറിയൻ ഭാഷയിൽ നാല്‌ എന്നർത്ഥം വരുന്ന 사 എന്ന വാക്കിന്റെ ഉച്ചാരണമായ സ യും അതതു ഭാഷകളിലെ മരണം എന്നർത്ഥം വരുന്ന പദത്തിന്റെ ഉച്ചാരണവുമായി ഏറെ സാമ്യമുണ്ട്.
ഇതാണ്‌ പ്രസ്തുത രാജ്യങ്ങളിൽ ഈ അന്ധവിശ്വാസത്തിനു പ്രചാരം ലഭിക്കാനുള്ള കാരണം.
കെ. ഭാഗ്യരാജ് ഇംഗ്ലീഷ് വിലാസം https://ml.wikipedia.org/wiki/K.
_Bhagyaraj
കൃഷ്ണസാമി ഭാഗ്യരാജ് (ജനനം: ജനുവരി 7, 1953) സംവിധായകൻ, അഭിനേതാവ്, തിരക്കഥാകൃത്ത് , സംഗീത സംവിധായകൻ, നിർമ്മാതാവ്, രാഷ്ട്രീയ പ്രവർത്തകൻ എന്നിങ്ങനെ വിവിധ നിലകളിൽ തമിഴ്‍ സിനിമാലോകത്തും സാംസ്കാരിക മേഖലയിലും പ്രവർ‌ത്തിക്കുന്ന ഒരു വ്യക്തിയാണ്.
തെലുങ്ക്, ഹിന്ദി ചിത്രങ്ങളുടേയും ടെലിവിഷൻ പരമ്പരകളുടേയും രചനയും സംവിധാനവും അദ്ദേഹം നിർവ്വഹിച്ചിട്ടുണ്ട്.
ഒരു നടനെന്ന നിലയിൽ ഏതാണ്ട് 75 ലധികം സിനിമകളിൽ പ്രവർത്തിച്ചിട്ടുള്ള അദ്ദേഹം 25 ലധികം ചിത്രങ്ങൾ സംവിധാനവും ചെയ്തിട്ടുണ്ട്.
1983 ൽ മുന്താണൈ മുടിച്ചു എന്ന ചിത്രത്തിൽ അവതരിപ്പിച്ച വേഷത്തിന് മികച്ച നടനുള്ള ഫിലിംഫെയർ പുരസ്കാരം നേടി.
2014 ൽ SIIMA യുടെ ലൈഫ് ടൈം അച്ചീവ്മെൻറ് അവാർഡും അദ്ദേഹത്തിന് ലഭിച്ചു.
ഭാഗ്യ എന്ന പ്രതിവാര മാസികയുടെ പത്രാധിപർകൂടിയായ അദ്ദേഹം നിരവധി നോവലുകളും രചിച്ചിട്ടുണ്ട്.
തമിഴ്‌നാട്ടിലെ ഈറോഡ് ജില്ലയിലെ ഗോപിചെട്ടിപാളയത്തിനടുത്തുള്ള വെള്ളൻകോയിലിലാണ് ഭാഗ്യരാജ് ജനിച്ചത്.
മാതാപിതാക്കൾ കൃഷ്ണസ്വാമി, അമരാവതിയമ്മ എന്നിവരായിരുന്നു.
രണ്ടുതവണ വിവാഹം കഴിച്ച അദ്ദേഹത്തിന്റെ ആദ്യവിവാഹം 1981 ൽ നടി പ്രവീണയുമായിട്ടായിരുന്നു .
1983 ഓഗസ്റ്റ് മാസത്തിൽ മഞ്ഞപ്പിത്തം ബാധിച്ചതിനെത്തുടർന്ന് അവർ അന്തരിച്ചു.
അദ്ദേഹത്തിന്റെ രണ്ടാമത്തെ വിവാഹം 1984  ഫെബ്രുവരി 7 ന് ഡാർലിംഗ്, ഡാർലിംഗ്, ഡാർലിംഗ് (1982) എന്ന ചിത്രത്തിൽ അദ്ദേഹത്തിൻറെ സഹതാരമായിരുന്ന നടി പൂർണിമ ജയറാമുമായി നടന്നു.
ഈ ദമ്പതികൾക്ക് ശരണ്യ, ശന്തനു എന്നിങ്ങനെ രണ്ടു കുട്ടികളുണ്ട്.
കുട്ടിക്കാലം മുതൽക്കുതന്നെ എം. ജി. രാമചന്ദ്രൻ , രാജേഷ് ഖന്ന എന്നിവരുടെ ആരാധകനായിരുന്നു അദ്ദേഹം.
ചലച്ചിത്ര ജീവിതം ആദ്യകാലം (1977–79)
സംവിധായകരായ ജി. രാമകൃഷ്ണന്റെയും ഭാരതിരാജയുടേയും അസിസ്റ്റന്റായി ചലച്ചിത്ര ജീവിതത്തിന് തുടക്കം കുറിച്ച ഭാഗ്യരാജ് തിരക്കഥാ രചനയിലൂടെ തന്റെ പ്രതിഭ തെളിയിക്കുകയും അംഗീകാരം നേടുകയും ചെയ്തു.
ആദ്യകാലത്ത് 16 വയതിനിലേ പോലുള്ള സിനിമകളിൽ മൂന്ന് മിനിറ്റിൽ കൂടാത്ത സമയം ചെറിയ സഹ വേഷങ്ങളിൽ മാത്രം അഭിനയിച്ചിരുന്ന അദ്ദേഹം പിന്നീട് സിഗപ്പു റോജക്കൾ (1978) എന്ന സിനിമയിലും ഇതേരീതിയിൽ പ്രത്യക്ഷപ്പെട്ടു.
16 വയതിനിലേ , കിഴക്കേ പോകും റെയിൽ എന്നീ രണ്ടു ചിത്രങ്ങളിൽ അദ്ദേഹം ഭാരതിരാജായുടെ അസിസ്റ്റന്റ് ഡയറക്ടറായാണ് പ്രവർത്തിച്ചിരുന്നത്.
അദ്ദേഹത്തിന്റെ ആദ്യകാല ജോലികളിൽ ഭാരതിരാജായുടെ കിഴക്കേ പോകും റെയിൽ (1978), ടിക് ടിക് ടിക് (1981) എന്നീ ചിത്രങ്ങളുടെ തിരക്കഥയും സികപ്പു റോജക്കൾ എന്ന ചിത്രത്തിന്റെ സംഭാഷണ രചനയും ഉൾപ്പെട്ടിരുന്നു.
1979 ൽ സുവരില്ലാത്ത ചിത്തിരങ്കൾ എന്ന ചിത്രം അദ്ദേഹം സം‌വിധാനം ചെയ്തു.
1979 ൽ സുവരില്ലാത്ത ചിത്തിരങ്കൾ ചിത്രത്തിലൂടെ സം‌വിധായകനായി അരങ്ങേറ്റം കുറിച്ച അദ്ദേഹം ഭാരതിരാജ സംവിധാനം ചെയ്ത് 1979 ൽ പുറത്തിറങ്ങിയ പുതിയ വാർ‌പുഗൾ എന്ന ചിത്രത്തിൽ മുൻ‌നിര നായകനായി അഭിനയിച്ചു.
പുതിയ വാർ‌പുഗൾ (1979) എന്ന ചിത്രത്തിലൂടെ മികച്ച സംഭാഷണത്തിനുള്ള പുരസ്കാരം അദ്ദേഹത്തിന് ലഭിച്ചു.
തിരക്കഥയും സംഭാഷണവും രചിച്ച്, ഭാഗ്യരാജ് പ്രതിനായക വേഷത്തിൽ പ്രത്യക്ഷപ്പെട്ട കന്നി പരുവത്തിലെ എന്ന ചിത്രവും വൻ വിജയമായിരുന്നു.
1979 വരെ സംവിധായകനെന്ന നിലയിൽ വിജയം നേടാൻ സാധിച്ചില്ലെങ്കിലും, പ്രതിനായകവേഷത്തിൽ പ്രത്യക്ഷപ്പെട്ട പുതിയ വാർ‌പുഗളിലെ വേഷവും കന്നി പരുവത്തിലെ എന്ന ചിത്രത്തിന്റെ കഥ, സംഭാഷണം എന്നിവയുടെ രചനയും അദ്ദേഹത്തെ മുന്നേറ്റത്തിന് പ്രചോദിപ്പിക്കുകയും ഒരു കൈ ഒസൈ എന്ന ചിത്രത്തിനുവേണ്ടി രചന, സംവിധാനം അഭിനയം എന്നിവ സ്വയം നിർവ്വഹിക്കാൻ തീരുമാനിക്കുകയും ചെയ്തു.
ചിത്രം വലിയ വിജയമായില്ലെങ്കിൽപ്പോലും മികച്ച നടനുള്ള ആദ്യത്തെ പുരസ്കാരം നേടാൻ അദ്ദേഹത്തിന് സാധിച്ചു.
90 കളിൽ
1991 മുതൽ ക്രമേണ അദ്ദേഹം നായകനായി കൂടുതൽ അഭിനയ ഓഫറുകൾ സ്വീകരിക്കാൻ തുടങ്ങുകയും സ്വന്തം ചിത്രങ്ങളിൽ ചെയ്തുകൊണ്ടിരുന്ന രചന, സംവിധാനം, നടനം എന്നിവയിൽനിന്ന് ഒഴിവായിക്കൊണ്ട് സംവിധാനം-നിർമ്മാണം-തിരക്കഥാ രചന എന്നീ കൃത്യങ്ങൾ മൂന്ന് വ്യത്യസ്ത വ്യക്തികളായിരിക്കണം നിർവ്വഹിക്കേണ്ടത് എന്നു നിശ്ചയിക്കുകയും ചെയ്തു.
രുദ്ര , അമ്മ വന്താച്ച് , ജ്ഞാനപ്പഴം (1996), സുയംവരം (1999) എന്നീ വിജയകരമായ ചിത്രങ്ങളിൽ  അദ്ദേഹം നടന്റെ കഴിവുമാത്രം പ്രയോജനപ്പെടുത്തിയിരുന്നു.
"ഭാഗ്യ" എന്ന പേരിൽ ഒരു പ്രതിവാര പ്രസിദ്ധീകരണം ആരംഭിച്ച അദ്ദേഹം ആ മാസികയുടെ പത്രാധിപരെന്ന സ്ഥാനം കയ്യാളുകയും ചെയ്തു.
1991 മുതൽ അദ്ദേഹം രചിച്ച് സംവിധാനം ചെയ്ത വിജയകരമായ സം‌രംഭങ്ങൾ പവന്നു പനവനുതാൻ , സുന്ദരകാണ്ഡം , രാസാക്കുട്ടി , വീട്ടിലെ വിശേഷങ്ക , ഒരു ഊരില ഒരു രാജകുമാരി , വെറ്റിയ മഡിച്ചു കാട്ടു എന്നിവയായിരുന്നു.
ഹിന്ദിയിൽ സംവിധായകനായി അരങ്ങേറ്റം കുറിച്ച മിസ്റ്റർ ബെച്ചാര എന്ന ചിത്രത്തിന്റെ പരാജയം ഭാഗ്യരാജിനെ ഹിന്ദി ചിത്രങ്ങൾക്ക് തിരക്കഥാരചെന മാത്രമേ നടത്തൂ എന്നും സ്വയം സംവിധാനം ചെയ്യില്ലെന്നും തീരുമാനിക്കുന്നതിനു കാരണമായി.
വീട്ടിലെ വിശേഷങ്ക എന്ന ചിത്രം മിസ്റ്റർ ബെചാറയായി ഹിന്ദിയിൽ റീമേക്ക് ചെയ്യാൻ അദ്ദേഹം തീരുമാനിച്ചുവെങ്കിലും വീണ്ടും ഹിന്ദിയിലെ സംവിധാന സംരംഭം വിജയിച്ചില്ല.
1998 ൽ പിതാവും പുത്രനും തമ്മിലുള്ള ബന്ധം പ്രമേയമായ വെറ്റിയ മഡിച്ചു കാട്ടു എന്ന ചിത്രത്തിലൂടെ തന്റെ പുത്രൻ ശാന്തനു ഭാഗ്യരാജിനെ ബാല താരമായി അവതരിപ്പിച്ചു.
1990-കളിൽ അദ്ദേഹം എഴുതിയ വിജയകരങ്ങളായ തമിഴ് ചിത്രങ്ങളുടെ ഹിന്ദി റീമേക്കുകളുടെ ആവശ്യകത തുടരുകയും അവസര പോലീസ് 100 , സുന്ദരകാണ്ഡം , രാസാക്കുട്ടി എന്നീ ചിത്രങ്ങൾ യഥാക്രമം ഗോപി കിഷൻ , അന്താസ് (1994), രാജാബാബു എന്നീ പേരുകളിൽ പുനർനിർമ്മിക്കപ്പെടുകയും അവ ഹിന്ദി ഭാഷയിൽ വൻ വിജയങ്ങളായിത്തീരുകയും ചെയ്തു.
പാണ്ഡ്യരാജൻ അഭിനയിച്ച തായ്‌കുലമേ തായ്‌കുലമേ (1995) എന്ന തമിഴ് ചിത്രത്തിന്റെ തിരക്കഥയും അദ്ദേഹം എഴുതിയിട്ടുണ്ടെങ്കിലും ഗർവാലി-ബഹർവാലി (1998) എന്ന പേരിൽ ഈ ചിത്രം ഹിന്ദിയിൽ പുനർനിർമ്മിക്കപ്പെട്ടപ്പോൾ നടനും സംവിധായകനും ഹിന്ദിയിൽ അദ്ദേഹമല്ലായിരുന്നു.
അദ്ദേഹത്തിന്റെ സംവിധായക സംരംഭങ്ങളായ ഡാർലിംഗ് ഡാർലിംഗ് ഡാർലിംഗ് , ദാവണി കനവുകൾ , മുന്താണൈ മുടിച്ചു , മായദാരി മൊഗുഡു എന്നിവയിൽ സഹ സംവിധായകനായിരുന്ന പാണ്ഡ്യരാജനും ദാവണി കനവുകൾ എന്ന ചിത്രത്തിൽ സഹ സംവിധായകനായിരുന്ന പാർത്ഥിപനും പിൽക്കാലത്ത് സ്വതന്ത്ര സംവിധായകരും അഭിനേതാവുമായിത്തീർന്നു.
(2000 - ഇതുവരെ)
2000 ൽ തനിക്ക് മറ്റ് ബാനറുകളിൽ നിന്നു ലഭിച്ച പുതിയ തിരക്കഥകളിൽ അസന്തുഷ്ടി പ്രകടിപ്പിച്ച അദ്ദേഹം അഭിനയജീവിതത്തിൽ ഒരു ഇടവേളയെടുക്കുകയും 2000 മുതൽ 2006 വരെയുള്ള കാലഘട്ടത്തിൽ നായകവേഷങ്ങളിൽ അഭിനയിക്കുന്നതിനു വിമുഖത കാണിക്കുകയും ചെയ്തു.
പകരം, നീങ്ക നെനച്ചാ സാദിക്കലാംഗ , ഇതു ഒരു കതൈയിൻ കതൈ (ഡിഡി പൊഡിഗൈ) എന്നീ ടിവി ഷോകൾ സംവിധാനം ചെയ്യുകയും ഈ കാലയളവിൽത്തന്നെ ജയ ടിവിയിൽ അപ്പപ്പടി പോഡുവിൽ പ്രത്യക്ഷപ്പെടുകയു ചെയ്തു.
അദ്ദേഹത്തിന്റെ റൂൾസ് രംഗചാരി എന്ന ടെലി-പരമ്പര ഡിഡി ചാനലിൽ ജനപ്രീതി നേടുകയും 390 എപ്പിസോഡുകൾ പൂർത്തിയാക്കുകയും ചെയ്തു.
2003 ൽ വിജയകാന്ത് അഭിനയിച്ച ആക്ഷൻ ചിത്രമായ ചോക്ക തങ്കം എന്ന ശരാശരി വിജയം നേടിയ ചിത്രത്തിന്റെ സംവിധാനം നിർവ്വഹിച്ചു.
2006 ൽ രചനയും സംവിധാനവും നിർവ്വഹിച്ച പാരിജാതം എന്ന ചിത്രത്തിലൂടെ മകൾ ശരണ്യ ഭാഗ്യരാജിനെ തമിഴിൽ അവതരിപ്പിച്ചുവെങ്കിലും ചിത്രം വൻ പരാജയമായിരുന്നു.
സംതിംഗ് സംതിംഗ് ...
ഉനക്കും എനക്കും , രണ്ടു എന്നീ ചിത്രങ്ങളിലൂടെ സഹവേഷം അവതരിപ്പിച്ചുകൊണ്ട് അഭിനയരംഗത്തു തിരിച്ചെത്തിയ ഭാഗ്യരാജ് 2007 ൽ കാസു ഇരുക്കണും എന്ന ചിത്രത്തിൽ നായകനായും അഭിനയിച്ചു.
2007 മുതൽ സമീപകാലത്തുവരെ കൂടുതൽ ചിത്രങ്ങളിലും സഹവേഷങ്ങളിൽ പ്രത്യക്ഷപ്പെട്ടു.
2010 ൽ സംവിധാനം ചെയ്ത സിദ്ധു +2 എന്ന റൊമാന്റിക് ചിത്രത്തിലൂടെ മുതിർന്ന മകൻ ശാന്തനു ഭാഗ്യരാജിനെ തമിഴ് ചലച്ചിത്ര ലോകത്ത് അവതരിപ്പിച്ചു.
മിസ്റ്റർ മരുമകൻ എന്ന ചിത്രത്തിൽ സഹനടനായി മലയാള സിനിമയിലും അഭിനയിച്ചിരുന്നു.
കെ. ഭാസ്കരൻ നായർ ഇംഗ്ലീഷ് വിലാസം https://ml.wikipedia.org/wiki/K.
_Bhaskaran_nair
കേരള സാഹിത്യ അക്കാദമി പുരസ്കാരം നേടിയ മലയാള എഴുത്തുകാരനായിരുന്നു ഡോ.കെ. ഭാസ്കരൻ നായർ (25 ആഗസ്റ്റ് 1913 - 8 ജൂൺ 1982).
സാഹിത്യവിമർശകൻ, ഉപന്യാസകാരൻ,വിദ്യാഭ്യാസ പ്രവർത്തകൻ എന്നീ നിലകളിൽ ശ്രദ്ധേയനായിരുന്നു.
ആറന്മുള ഇടയാറന്മുള ഗ്രാമത്തിൽ അയ്ക്കരേത്ത് നാരായണപിള്ളയുടെയും കാർത്ത്യായനി അമ്മയുടെയും മകനായി,  1913 ഓഗസ്റ്റ് 25ന് ജനിച്ചു.
ദീർഘനാൾ കോളേജിൽ ജന്തു ശാസ്ത്ര പ്രൊഫസർ ആയിരുന്നു.
മലയാളത്തിന്റെ ആദ്യകാല ശാസ്ത്രസാഹിത്യകാരന്മാരിൽ ശ്രദ്ധേയനായിരുന്നു.
ചെങ്ങന്നൂർ സ്കൂൾ,തിരുവിതാംകൂർ സർവ്വകലാശാല , മദ്രാസ് സർവകലാശാല എന്നിവടങ്ങളിൽ വിദ്യാഭ്യാസം.
ജന്തുശാസ്ത്രത്തിൽ സർവകലാശാലയിൽ ഒന്നാമനായിരുന്നു.
കോളേജ് അദ്ധ്യാപകൻ, വിദ്യാഭ്യാസ ഡയറക്ടർ  എന്നീ നിലകളിൽ സേവനമനുഷ്ടിച്ചു.
അമേരിക്കയിൽ ഗവേഷണം നടത്തി.
1971 ൽ ഫാമിലി പ്ലാനിംഗ് അസോസിയേഷൻ പോപ്പുലേഷൻ എഡ്യൂക്കേഷണൽ ഓഫീസറായി.
കേന്ദ്ര സാഹിത്യ അക്കാദമിയുടെ മലയാളം ഉപദേശക സമിതിയിൽ അംഗമായിരുന്നു.
ശാസ്ത്ര സത്യങ്ങൾ സാധാരണക്കാർക്ക് രസകരമായി പറഞ്ഞു കൊടുക്കുന്ന തരത്തിലുള്ളതായിരുന്നു അദ്ദേഹത്തിന്റെ കൃതികൾ.
കൃതികൾ ആധുനികശാസ്ത്രം പരിണാമം താരാപഥം മാനത്തുകണ്ണി ധന്യവാദം ശാസ്ത്രത്തിന്റെ ഗതി പുതുമയുടെ ലോകം കുട്ടികൾക്കായുള്ള പ്രാണിലോകം ശാസ്ത്രദീപിക പ്രകൃതിപാഠങ്ങൾ ദൈവനീതിക്കു ദാക്ഷിണ്യമില്ല പുരസ്കാരങ്ങൾ കേരള സാഹിത്യ അക്കാദമി പുരസ്കാരം അവലംബം
കെ. മധു ഇംഗ്ലീഷ് വിലാസം https://ml.wikipedia.org/wiki/K.
_Madhu
പ്രശസ്തനായ സിനിമാസംവിധായകനാണ് കെ. മധു .
കുറ്റാന്വേഷണസിനിമകൾ ചെയ്ത് ശ്രദ്ധേയനായി.
1986-ൽ സംവിധാനം ചെയ്ത മലരും കിളിയും ആണ് ആദ്യസിനിമ.
ഇരുപതാം  നൂറ്റാണ്ടും ഒരു സിബിഐ ഡയറിക്കുറിപ്പും ഉൾപ്പെടെ 25ലേറെ സിനിമകൾ സംവിധാനം ചെയ്തിട്ടുണ്ട് .
മമ്മൂട്ടിയുടെ ഹിറ്റ്കഥാപാത്രമായ സിബിഐ ഓഫീസർ സേതുരാമയ്യരെ വച്ച് കെ മധു തുടർച്ചയായി നാല് സിനിമകളാണ് എടുത്തത്.
ഇതും കാണുക കെ. മധു സംവിധാനം ചെയ്ത ചിത്രങ്ങൾ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കെ. മധു
കെ. ബാലാജി ഇംഗ്ലീഷ് വിലാസം https://ml.wikipedia.org/wiki/K.
_Balaji
ചലച്ചിത്രനിർമ്മാതാവും, നടനുമായിരുന്നു കെ. ബാലാജി.
(ജനനം:1934 മരണം:2009, മെയ് 3) നായകനും, ഉപനായകനുമായി തമിഴിൽ അരങ്ങേറ്റം കുറിച്ച ബാലാജി മോഹൻലാലിന്റെ ഭാര്യാപിതാവ് കൂടിയാണ്.
1950-ൽ ഔവ്വയാർ എന്ന ചിത്രത്തിലൂടെയാണ് ബാലാജി ചലച്ചിത്രജീവിതത്തിലേക്കെത്തുന്നത്.
ഏകദേശം 50-ഓളം ചിത്രങ്ങൾ ഇദ്ദേഹം നിർമ്മിച്ചിട്ടുണ്ട്.
മലയാളത്തിൽ അദ്ദേഹം നിർമിച്ച ജീവിതം, പ്രേമാഭിഷേകം ഉൾപ്പെടെയുള്ള ചിത്രങ്ങൾ വൻ വിജയം കൈവരിച്ചവയായിരുന്നു.
2009 മെയ് 3-ന് ഹൃദയാഘാതം മൂലം മരണമടഞ്ഞു.
1934-ലാണ് ബാലാജി ജനിച്ചത്.
ഇദ്ദേഹത്തിറ്റ്നെ അച്ഛൻ കൃഷ്‌ണമാചാരിയും, അമ്മ ജാനകിയമ്മയുമാണ്.
ബാലാജി പഠിച്ചതും വളർന്നതും ചെന്നൈയിലായിരുന്നു .
എറണാകുളം നെടുങ്ങയിലും ഇദ്ദേഹത്തിന്‌ കുടുംബവേരുകൾ ഉണ്ട്.
1950-ൽ ജമിനി പ്രൊഡക്ഷൻസ്‌ നിർമിച്ച ഔവ്വയാർ ‍ എന്ന തമിഴ്‌ ചിത്രത്തിൽ അഭിനയിച്ചുകൊണ്ടാണ് ബാലാജി അഭിനയരംഗത്തേക്കെത്തുന്നത്.
പിന്നീട് ചെന്നൈയിലെ നരസു സ്റ്റുഡിയോവിൽ പ്രൊഡക്ഷൻ മാനേജരായി ജോലിയിൽ പ്രവേശിച്ചു.
അവിടെ വെച്ചാണ് നരസു നിർമിച്ച പ്രേമപാശം എന്ന തമിഴ് ചിത്രത്തിൽ വേഷമണിയുന്നത്.
ഈ ചിത്രത്തിൽ ഉപനായകന്റെ വേഷമായിരുന്നു ബാലാജിക്ക്.
നടൻ ദുരൈരാജ്‌ നിർമിച്ച വാനൈപിടിത്തവൾ ഭാഗ്യശാലി എന്ന ചിത്രത്തിൽ നായകവേഷത്തിലും കെ. ബാലാജി അഭിനയിച്ചിട്ടുണ്ട്.
ശിവാജി ഗണേശനെ നായകനാക്കി ധാരാളം ചിത്രങ്ങൾ നിർമ്മിച്ചിട്ടുള്ള ബാലാജി.
1966-ലാണ് ആദ്യമായി ശിവാജി ഗണേശനെ നായകനാക്കി ചലച്ചിത്രമെടുക്കുന്നത്.
കെ.ആർ. വിജയ നായികയായി അഭിനയിച്ച ഈ ചിത്രത്തിന്റെ പേര് അണ്ണാവിൻ ആശൈ എന്നായിരുന്നു.
ഏകദേശം അൻപതോളം ചലച്ചിത്രങ്ങൾ അദ്ദേഹം നിർമിച്ചിട്ടുണ്ട്‌.
ഇതിൽ അണ്ണാവിൻ ആശൈ, തന്തൈ, എൻ അണ്ണൻ തുടങ്ങിയ ചിത്രങ്ങൾക്ക്‌ അദ്ദേഹം രചനയും നിർവ്വഹിച്ചു.
ഇദ്ദേഹത്തിന്റെ നിർമ്മാണക്കമ്പനിയായ സുജാത സിനി ആർട്‌സ്‌ ഒടുവിൽ നിർമിച്ച ചിത്രം അജിത്തിനെ നായകനാക്കിയുള്ള കിരീടം എന്ന തമിഴ് ചിത്രം ആയിരുന്നു.
പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കെ. ബാലാജി അവലംബം
കെ. മാധവനാർ ഇംഗ്ലീഷ് വിലാസം https://ml.wikipedia.org/wiki/K.
_Madhavanar
മലയാള പത്ര പ്രവർത്തകനും സാഹിത്യകാരനുമാണ് മാധവനാർ എന്ന പേരിൽ അറിയപ്പെടുന്ന കെ. മാധവൻനായർ (ജനനം : 1893).
മാതൃഭൂമി പത്രാധിപ സമിതിയിൽ  സേവനമനുഷ്ഠിച്ചിട്ടുണ്ട്.
1893 ൽ വള്ളിക്കുന്നിൽ ജനിച്ച മാധവൻനായർ കെ.പി.സി.സി. സെക്രട്ടറി എന്ന നിലയിലും ശ്രദ്ധേയനായിരുന്നു. 'എന്റെ സത്യാന്വേഷണ പരീക്ഷകൾ' എന്ന ഗാന്ധിജിയുടെ കൃതി മലയാളത്തിൽ വിവർത്തനം ചെയ്ത് പ്രസിദ്ധീകരിച്ചിട്ടുണ്ട്.
മലയാളത്തിലെ ആദ്യഹിമാലയ യാത്രാ വിവരണഗ്രന്ഥമായ ഒരു ഹിമാലയയാത്ര രചിച്ചത് ഇദ്ദേഹമാണ്.
കൃതികൾ 'എന്റെ സത്യാന്വേഷണ പരീക്ഷണങ്ങൾ' (വിവർത്തനം) ' ഒരു ഹിമാലയയാത്ര അവലംബം
കെ. ഭാസ്കർ റാവു
1919 ഒക്‌ടോബർ 5-ന് ബർമ്മയിലെ (ഇപ്പോഴത്തെ മ്യാന്മാർ ) ഡിൻസാ പട്ടണത്തിലാണ് ഭാസ്കർ കളമ്പി എന്ന കെ. ഭാസ്ക്കർ റാവു ജനിച്ചത്.
അവിടെ ഡോക്ടറായിരുന്ന അച്ഛൻ ശിവറാം കളമ്പി മരിച്ചതിനെ തുടന്ന് അമ്മ രാധാ ഭായിയും കുട്ടികളും 1931-ൽ മുംബൈയിലെത്തി.
1936-ൽ അദ്ദേഹം സ്വയംസേവകനായി.
എം.എ., എൽ.എൽ.ബി. പരീക്ഷകൾ പാസ്സായതിനു ശേഷം 1946-ൽ സംഘപ്രചാരകനായി.
എറണാകുളത്തേയ്ക്കാണ് നിയോഗിക്കപ്പെട്ടത്‌.
1939-ൽ മുംബൈയിൽ സംഘപ്രവർത്തനത്തിനായി വന്ന ഗോപാൽറാവു യെർക്കുണ്ഡുവാറാണ് ഭാസ്‌ക്കർറാവുവിനെ സംഘത്തിലേയ്ക്ക് എത്തിച്ചത്.
പ്രവർത്തനങ്ങൾ 1940 ൽ തൃതീയവർഷ പരിശീലനം കഴിഞ്ഞു.
1946 ൽ സംഘപ്രചാരകനായി.
1946 മുതൽ 1956 വരെ കൊച്ചിയിൽ.
1948 ൽ സംഘനിരോധനസമയത്ത് കൊച്ചിയിൽവച്ച് അറസ്റ്റുചെയ്ത് നാടുകടത്തിയെങ്കിലും 'കളമ്പി' എന്ന കുടുംബപ്പേര് ഉപേക്ഷിച്ച് ഭാസ്‌ക്കരനായി തിരിച്ചുവന്നു.
ഒളിവിൽ പ്രവർത്തിച്ച് തിരുവിതാംകൂർ, കൊച്ചി, മലബാർ മേഖലകളിൽ പ്രവർത്തനത്തെ ഏകോപിപ്പിച്ചു.
1956 ൽ കോട്ടയം ജില്ലാ   പ്രചാരകായി 1958 ൽ കേരള സംഭാഗ്  പ്രചാരകായി 1964 ൽ കേരളം പ്രത്യേക പ്രാന്തമായപ്പോൾ പ്രാന്തപ്രചാരകനായി.
മൂന്ന് പതിറ്റാണ്ടിലേറെ കേരളത്തിന്റെ പ്രാന്തപ്രചാരക്.
1975 ൽ അടിയന്തരാവസ്ഥയിൽ ലോകസംഘർഷസമിതിയെ നയിച്ചു.
1982 ഏപ്രിൽ 4 ന് എറണാകുളത്ത് നടന്ന വിശാലഹിന്ദുസമ്മേളനത്തിന്റെ ബുദ്ധികേന്ദ്രം.
1984 മുതൽ വനവാസി കല്യാൺ ആശ്രമത്തിന്റെ അഖിലഭാരതീയ സംഘടനാ കാര്യദർശിയായി.
1996 ൽ സംഘടനാ കാര്യദർശി ചുമതലയൊഴിഞ്ഞു.
2001 ൽ കൊച്ചി മാധവനിവാസിൽ താമസമായി.